Polisiebeamptes weier Afrikaanse klag | Die Vryburger
Polisiebeamptes weier Afrikaanse klag
Die polisie wou nie Gerhard Smit van Garsfontein, Pretoria se verklaring in Afrikaans aanvaar nie.
Hy was genoodsaak om in die lig van die ongerymdheid in die polisie, 'n e-pos te stuur aan die Minister van Polisie.
In die skrywe aan die Minister wys die voormalige polisieman daarop dat hy bewus is dat die polisie nie verklarings in Afrikaans mag weier nie en dat dit wel die geval met hom was.
Hy versoek die Minister om persoonlik ondersoek in te stel na die voorval van uiterste ongerymdheid en swak diens deur die polisie.
Die voorval het by die Garsfontein polisiestasie plaasgevind. Die polisiebeampte het aan hom gese hy moet die voorval by die Lyttelton stasie aanmeld want dossiere word nie meer verskuif tussen polisiekantore nie.
By Lyttelton is hy vriendelik in Afrikaans bedien.
"Maar teen 18:00 het 'n Afrikaanssprekende inspekteur van Lyttelton my gebel. Hy het gesê ek moet terugry soontoe om my verklaring in Engels oor te skryf. Volgens hom aanvaar die SAPD landwyd nie meer verklarings in Afrikaans nie, maar net in Engels. Ek het vir hom gesê dit is absolute onsin en ek weier om dit te doen," vertel Smit.
Hy is toe glo meegedeel dat sy dossier dan nie geregistreer sal word nie.
5 thoughts on "Polisiebeamptes weier Afrikaanse klag"
Johan Bloem June 25, 2013 at 2:45 pm
Sal graag wil weet wat verder met Gerhard se klag gebeur het.
Ek deel graag my seining oor waar die arrogansie van hierdie spul vandaan kom.
Ek het onlangs 'n versoek aan 'n diensverskaffer gerig om my van 'n kontraktuele ooreenkoms in Afrikaans te voorsien. Hy weier en ek weier om sy britse kontrak te onderteken. Hy skakel my later, nadat ek hom met die hof dreig, om tog aan my versoek te voldoen. My taal is nie vir jou goed genoeg nie so ek kan nie dink dat my besigheid enigsins sal wees nie.
Ander AFRIKANERS onderteken sy britse kontrak "want hulle is afhanklik van sy diens". Gaan so voort en dra by tot die marginalisering van ons taal maar moet jou dan asb nie as patrioties voordoen nie!
Diesulkes is Afrikaners net omdat hulle Afrikaans praat!
Johan Bloem June 25, 2013 at 2:46 pm
Moet my ni3e blok nie asb
Arnold June 25, 2013 at 5:34 pm
Gaan lê die klag by die MRK.
Nie dat hulle veel meer beteken nie, maar daar word 'n papier spoor gelaat.
Arnold June 25, 2013 at 6:05 pm
Maak ook sommer nog 'n klagte daar by daardie stasie dat hulle jou mense regte misken, en stel 'n eis in.
Hendrik June 26, 2013 at 6:48 pm
Johan, ek voer 'n eindelose stryd met TALLE Suid-Afrikaanse sake-ondernemings wat weier om Afrikaans te gebruik, hulle produkte IN Suid-Afrika produseer, maar dan tale soos Frans, Portugees, en ja, selfs Arabies, op hulle verpakkings gebruik. Ek het ook al talle dreigemente teen hulle gebruik, en dan so nou en dan ;n klein positiewe reaksietjie gekry, maar agteraf, kan jy maar weet, lag hulle jou uit, want vir die volgende 99.999% van hulle verbruikers hou hulle maar net aan om Engels te gebruik.
Daar is egter wel EEN dreigement wat ek al gevind het hulle groot voor skrik: dreig hulle dat as hulle nie Afrikaans gaan begin gebruik, en sommer baie gou ook nie, jy hulle gaan boikot en ook 'n boikotaksie op groot skaal teen hulle gaan organiseer. Ook dat hulle naam op 'n swartlys geplaas gaan word wat in alle regse publikasies en media bekend gemaak gaan word, met die versoek dat sulke organisasies geboikot word.
Miskien moet ons almal daadwerklik begin boikot. Die boodskap sal baie gou bekend raak …. Geld praat.